นิด้าโพลเผย ปชช.ส่วนใหญ่เห็นด้วย ใช้ พ.ร.บ.ความมั่นคง คุมม็อบ
นิด้าโพล เผยผลสำรวจความคิดเห็นของประชาชน เรื่อง องค์การพิทักษ์สยาม กับการชุมนุม พบว่า ประชาชนร้อยละ 49.12 เห็นด้วย กับกรณีการใช้พระราชบัญญัติความมั่นคงในการควบคุมการชุมนุมกลุ่มผู้ชุมนุม เพราะไม่มั่นใจในสถานการณ์ และเพื่อเป็นการป้องกันเหตุการณ์ปะทะกันหรือความรุนแรงโดยเฉพาะมือที่สาม และร้อยละ 29.73 ไม่เห็นด้วยกับการใช้พระราชบัญญัติความมั่นคงในการควบคุมการชุมนุมกลุ่มผู้ชุมนุม เพราะเป็นการชุมนุมที่ไม่น่าจะเกิดความรุนแรงมาก และเชื่อว่าเจ้าหน้าที่จะสามารถควบคุมสถานการณ์ได้ขณะที่ ประชาชนร้อยละ 38.86 มีความเชื่อมั่นต่อตำรวจในการดูแลความสงบเรียบร้อยการชุมนุมของกลุ่มองค์การ พิทักษ์สยามไม่ให้เกิดความรุนแรงในระดับปานกลาง เพราะไม่มั่นใจในสถานการณ์ว่าจะเกิดความรุนแรงมากน้อยเพียงใด รองลงมา ร้อยละ 25.80 มีความเชื่อมั่นอยู่ในระดับมาก เพราะที่ผ่านมามีการชุมนุม/ประท้วง ตำรวจก็สามารถควบคุมได้ ไม่มีเหตุการณ์รุนแรง และร้อยละ 16.27 ไม่เชื่อมั่นเลย เพราะ อาจมีผู้เข้าร่วมชุมนุมจำนวนมากเกินกว่าเจ้าหน้าที่ตำรวจจะรับมือได้ทั้งนี้ นอกจากนี้ ประชาชนกว่า ร้อยละ 70.43 ไม่เห็นด้วย หากทหารจะเข้าร่วมชุมนุมทางการเมือง เนื่องจากทหารไม่ควรเข้ามายุ่งเกี่ยวทางการเมือง ควรวางตัวเป็นกลาง มีเพียงร้อยละ 18.11 ที่เห็นด้วย เพราะถือว่าเป็นสิทธิส่วนบุคคลในการร่วมแสดงความคิดเห็นทางการเมือง และเป็นการควบคุมกลุ่มผู้ชุมนุมไปในตัวหากเกิดเหตุการณ์ปะทะกันส่วนด้านความกังวลของประชาชนกับการปะทะกันระหว่างผู้ชุมนุมขององค์การพิทักษ์สยามกับ นปช. พบว่า ประชาชน ร้อยละ 52.72 ไม่กังวล เพราะเป็นการชุมนุมอยู่ในแต่ละจุดของกลุ่มตัวเองและเป็นกลุ่มที่มีคนร่วม ชุมนุมไม่มาก และเชื่อมั่นในการควบคุมของเจ้าหน้าที่ และร้อยละ 37.34 มีความกังวล เพราะเป็นการชุมนุมที่เกิดจากความขัดแย้งกันอาจนำไปสู่การปะทะกันได้ และอาจมีมือที่สามเข้ามาเกี่ยวข้องด้วยอย่างไรก็ตาม ประชาชนร้อยละ 40.95 ไม่เห็นด้วยกับ การชุมนุม และไม่อยากให้เกิดขึ้น เพราะเป็นการสร้างความวุ่นวาย สร้างความแตกแยกของคนในชาติ รวมไปถึงการจราจรติดขัด ร้อยละ 15.71 มองว่าเป็นสิทธิส่วนบุคคลในการแสดงออกทางการเมือง ชุมนุมได้แต่ควร อยู่ในกรอบของกฎหมายบ้านเมืองและไม่ละเมิดสิทธิของผู้อื่นด้วย และร้อยละ 11.21 เป็นเรื่องของผลประโยชน์ทางการเมืองของคนบางกลุ่ม หรือเกิดจากการที่กลุ่มผู้ชุมนุมมีเหตุผลในการชุมนุมที่เป็นประโยชน์ต่อตนเอง
 นิด้าโพล เผยประชาชนร้อยละ 49.12 เห็นด้วย กับใช้พระราชบัญญัติความมั่นคงในการควบคุมการชุมนุมกลุ่มผู้ชุมนุม เพราะไม่มั่นใจในสถานการณ์
ดูแล,ทหาร,นิด้าโพล,พ.ร.บ. มั่นคง,พิทักษ์สยาม,ม็อบ